Diari Oficial de la Generalitat Valenciana


Sumari del DOGV 7921, del 21-11-2016 (2016/8418)

Notificació de la interlocutòria i del decret dictats en el procediment d'execució de títols judicials número 1248/2016.
------------------------------------------------------------------------------------------------------------------------

### Dades del document

Número de DOGV
:   7921

Data del DOGV
:   21-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8418


Organisme emissor
:   Jutjat de Primera Instància Número 21 de València

Tipus de document
:   Anunci

Notificació de la interlocutòria i del decret dictats en el procediment d'execució de títols judicials número 1248/2016. [2016/8418]  
Execució de títols judicials 001248/2016  
Míriam Muñoz Peiró, lletrada de l'Administració de Justícia del Jutjat de Primera Instància número 21 de València, mitjançant aquest edicte faig saber que en aquest jutjat se segueix execució de títols judicials 001248/2016 a instàncies de María Teresa Lozano Lozano, representada per la procuradora Verónica Pérez Navarro i assistida per la lletrada Beatriz Alarte Riquelme, contra Giorgiana Iordache, en què s'ha dictat la resolució que té el text que, literalment, és com segueix:  
  
«Interlocutòria  
Jutgessa/magistrada jutgessa: María Cristina López de Haro Martín.  
València, 18 de juliol de 2016  
  
Antecedents de fet  
Únic. La procuradora dels tribunals, Verónica Pérez Navarro, en nom i representació de María Teresa Lozano Lozano, ha presentat demanda executiva contra Giorgiana Iordache, en execució del decret 719/2015, de data 20 d'octubre de 2015, dictat en les actuacions de judici verbal de desnonament 1631/2015.  
  
Fonaments de dret  
Primer. Després que aquest tribunal ha examinat la seua jurisdicció, competència objectiva i territorial, i observat que la demanda presentada acompleix els pressupòsits i requisits processals exigits per la llei, i que el títol que s'hi adjunta és susceptible d'execució, de conformitat amb l'article 517 de la Llei d'Enjudiciament Civil, pertoca, en virtut del que disposa l'article 551 i concordants de la Llei d'Enjudiciament Civil, dictar aquesta ordre general d'execució i el seu despatx.  
Segon. Pertoca que es despatxe execució a favor de la sol·licitant pel fet d'haver acreditat la seua condició de creditor en el títol executiu presentat contra la part deutora.  
Tercer. En virtut del que disposa l'article 551.3 de la Llei d'Enjudiciament Civil, una vegada dictada la interlocutòria pel jutge o magistrat, el secretari judicial responsable de l'execució, el mateix dia o el següent dia hàbil, dictarà un decret amb els continguts previst en el precepte esmentat.  
Quart. Pel fet de ser determinada la quantitat reclamada, de conformitat amb el que estableix l'article 572 de la Llei d'Enjudiciament Civil, pertoca despatxar l'execució per les quantitats sol·licitades, sense perjudici de les liquidacions posteriors que hi pogueren correspondre.  
  
Part dispositiva  
Dispose dictar ordre general d'execució del títol indicat a favor de l'executant, María Teresa Lozano Lozano, contra Giorgiana Iordache, part executada.  
Es despatxa execució per un import de 2.786,36 euros en concepte de principal i interessos ordinaris i moratoris vençuts, més uns altres 835,00 euros que es fixen provisionalment en concepte d'interessos que, si pertoca, puguen produir-se durant l'execució i les costes d'aquesta, sense perjudici de la seua liquidació posterior.  
Aquesta interlocutòria, juntament amb el decret que dictarà el secretari judicial i una còpia de la demanda executiva, seran notificades simultàniament a la part executada, tal com disposa l'article 553 de la Llei d'Enjudiciament Civil.  
Mode d'impugnació: contra aquesta ordre no es pot interposar cap recurs, sense perjudici que la part executada puga oposar-se al despatx d'execució en els termes establits en l'article 556 de la Llei d'Enjudiciament Civil i dins del termini de 10 dies comptador des de l'endemà de la notificació d'aquesta interlocutòria i del decret que es dicte.  
Així ho disposa i firma el jutge.»  
  
«Decret  
Lletrada Administració de Justícia: Míriam Muñoz Peiró.  
València, 18 de juliol de 2016  
  
Antecedents de fet  
Únic. En aquestes actuacions s'ha dictat interlocutòria, amb ordre general d'execució de data de 18 de juliol de 2016, a favor de l'executant, María Teresa Lozano Lozano, contra Giorgiana Iordache, part executada.  
  
Fonaments de dret  
Únic. Disposa l'article 551.3 de la Llei d'Enjudiciament Civil que, dictada la interlocutòria que conté l'ordre general d'execució, el secretari judicial responsable d'aquesta dictarà un decret en el qual es contindran les mesures executives concretes que resulten procedents, incloent-hi l'embargament de béns i les mesures de localització i investigació dels béns de l'executat que siguen procedents, de conformitat amb el que estableixen els articles 589 i 590 de la Llei d'Enjudiciament Civil.  
  
Part dispositiva  
A l'efecte de donar efectivitat a les mesures concretes sol·licitades, dispose:  
- Requerir l'executat, Giorgiana Iordache, a fi que dins del termini de 10 dies presente la llista de béns i drets suficients per a cobrir la quantia de l'execució, amb expressió, si escau, de les càrregues i gravàmens, així com, en el cas d'immobles, si estan ocupats, per quines persones i amb quin títol, sota l'advertència que, si no ho efectua, podrà ser sancionat, almenys, per desobediència greu, si no presenta la llista dels seus béns, hi incloga béns que no siguen seus, excloga béns propis susceptibles d'embargament o no desvetle les càrregues i els gravàmens que pesen sobre aquests, i també se li podran imposar multes coercitives periòdiques.  
Practiqueu la indagació de domicili de l'executada per a aquest fi.  
- Expediu els despatxos pertinents a fi que remeten a aquest òrgan una llista de béns i drets de la part executada, Giorgiana Iordache, a través de l'aplicació informàtica del jutjat, i que en traslladen el resultat a la part executant via Lexnet.  
Correspon l'import de 2.786,36 euros en concepte de principal i interessos ordinaris i moratoris vençuts, més uns altres 835,00 euros que es fixen provisionalment en concepte d'interessos que, si pertoca, puguen produir-se durant l'execució i les costes d'aquesta, sense perjudici de la seua liquidació posterior.  
D'acord amb la Llei Orgànica 15/1999, de protecció de dades de caràcter personal, se l'adverteix de la prohibició de transmetre o comunicar a través de qualsevol mitjà o procediment dades relatives a aquest assumpte, que són exclusives per a finalitats pròpies de l'Administració de Justícia.  
Aquest decret es notificarà en la forma que disposa la interlocutòria que autoritza l'execució.  
Mode d'impugnació: recurs de revisió dins del termini de cinc dies davant del secretari que el dicta.  
  
Informació sobre el dipòsit per a interposar un recurs:  
De conformitat amb la disposició addicional 15a de la Llei Orgànica del Poder Judicial, perquè el recurs de revisió contra aquesta resolució siga admés a tràmit, s'haurà de constituir un dipòsit de 25 €, el qual es tornarà només en el cas que el recurs siga estimat.  
Haurà de constituir el dipòsit mitjançant l'ingrés de la quantitat indicada al banc Banesto, en el compte corresponent a aquest expedient 4553 indicant en el camp «Concepte» el codi «01 civil revisió resolucions lletrat de l'Administració de Justícia» i la data de la resolució objecte de recurs amb el format dd/mm/aaaa. En el cas que es realitze l'ingrés mitjançant una transferència bancària, després de completar el codi de compte corrent (CCC, 20 dígits), cal indicar en el camp «Concepte» el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Així ho dispose i firme. En done fe. La lletrada de l'Administració de Justícia:»  
Atés que es desconeix el domicili o la residència actuals de la part demandada i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte, per a portar a efecte la diligència de notificació i requeriment a l'executada en parador desconegut, Giorgiana Iordache.  
  
  
València, 24 d'octubre de 2016.- La lletrada de l'Administració de Justícia: Míriam Muñoz Peiró.